recursal/SuperWikiNEXT-32B huggingface dataset:
Unha **linguaxe compilada** é unha linguaxe de programación que tipicamente se implementa mediante un compilador. Isto implica que unha vez escrito o programa, este tradúcese a partir do seu código fonte por medio dun compilador nun arquivo executable para unha determinada plataforma (por exemplo Solaris para Sparc, Windows NT para Intel etc.).

Características
---------------

As linguaxes compiladas son linguaxes de alto nivel nas que as instrucións tradúcense da linguaxe utilizada a código máquina para unha execución rápida. Pola contra unha linguaxe interpretada é aquela na que as instrucións tradúcense ou interpretanse unha a unha sendo tipicamente unhas 10 veces máis lentos que os programas compilados.

É teoricamente posible escribir un compilador ou un intérprete para calquera linguaxe, con todo nalgunhas linguaxes unha ou outra implementación é máis sinxela porque se deseñan cunha implementación en particular en mente.

Algunhas contornas de programación inclúen os dous mecanismos, primeiro o código fonte tradúcese a un código intermedio que logo se interpreta nunha máquina virtual, pero que tamén pode compilarse xusto antes de executarse. A máquina virtual e os compiladores Just in Time de Java son un exemplo diso.

Exemplos de linguaxes compiladas
--------------------------------

Algúns exemplos típicos de linguaxes compiladas son:

* Fortran
* A familia de linguaxes de C, incluíndo C++ e Objective C pero non Xava.
* Ada, Pascal (incluíndo o seu dialecto Delphi)
* Algol

Véxase tamén
------------

### Outros artigos

* Linguaxe interpretada
* Conxunto de instrucións
* Arquitectura de computadores
* multiplataforma

|  |  |
| --- | --- |
| Control de autoridades | 
* Wd: Q651794
* MAG: 92966194

 |
**Keisuke Honda** (本田 圭佑, *Honda Keisuke*?) nado en Settsu, Osaca, o 9 de setembro de 1991, é un futbolista internacional xaponés que xoga como mediapunta, aínda que tamén pode ocupar a posición de dianteiro, para o Botafogo da Série A. É coñecido polos seus lanzamentos de falta e a súa habilidade para canear. Foi convocado máis de 60 veces coa súa selección desde o ano 2008, coa que xogou as Copas do Mundo de Suráfrica 2010 e Brasil 2014 e gañou a Copa Asiática de 2011, onde foi elixido como mellor xogador do torneo. Alén de xogador, é o adestrador da selección de Camboxa.

Traxectoria
-----------

### Comezos

Honda naceu en Settsu, cidade situada ao norte de Osaca, o 13 de xuño de 1986. Honda comezou a xogar ao fútbol no Settsu FC, o club da súa cidade natal, cando era un estudante de segundo grao na escola primaria. Posteriormente incorpórase con 13 anos ás categorías inferiores do Gamba Osaka. Alí permanece dous anos até que ingresa na Escola Secundaria Seiryo, situada na Prefectura de Ishikawa. Honda destaca no equipo de fútbol e convértese nun dos seus xogadores clave. Con el o equipo chega por vez primeira na historia da escola á fase final do "Torneo de fútbol do Xapón de Escolas Secundarias" (全国高等学校サッカー選手権大会, *Zenkoku kōtō gakkō sakka senshuken taikai*?). Debido á súa actuacción comeza a ser seguidos por varios equipos da J. League.

|  |  |
| --- | --- |
| Control de autoridades | 
* Wd: Q202054
* Munzinger: 01000008561
* As: 18690
* BDFutbol: 90962
* FIFA: 233500
* FootballDatabase: 28294
* L'Équipe: 34493
* NFT: 20948
* Soccerway: 5797
* Sports Reference: keisuke-honda-1
* Thefinalball: 67061
* Transfermarkt: 66521
* UEFA: 250015727
* Worldfootball: keisuke-honda

 |
A **igrexa de Santa María**  é un templo católico que se atopa na localidade de Alaejos (provincia de Valladolid). Foi declarado Ben de Interese Cultural o 3 de xuño de 1931.

Descrición
----------

Construída no século XVI en ladrillo unido con argamasa de cal e xeso, a Igrexa de Santa María une estilos renacentistas, mudéxares e barrocos.

Conta con tres naves cubertas con bóvedas de cruceiro decoradas en ouro e policromía por Francisco Martínez. Dúas armaduras mudéxares cobren o centro do cruceiro e a capela maior.

A torre campanario, tamén construída en ladrillo no século XVIII, ten catro corpos. De estilo barroco alcanza os 64 metros de altura e no último piso existe unha construción similar a un minarete.

Ademais conta cun coro plateresco tallado en madeira sen policromía e un retablo maior dedicado á asunción de María que foi realizado polo escultor Esteban Jordán.

O interior da igrexa alberga o Museo Interparroquial de Arte Sacra con ourivaría, esculturas e pinturas da comarca, entre as que se destacan dous cadros de Luca Giordano.

Notas
-----

1. 1 2 3 4  "Museo Parroquial Igrexa de Santa María". Arquivado dende o orixinal o 01 de xullo de 2013. Consultado o 03 de outubro de 2014.
2. 1 2 3  Concello de Alaejos. Igrexa de Santa María
3. 1 2  Alaejos: o esplendor do mozárabe

|  |  |
| --- | --- |
| Control de autoridades | 
* Wd: Q5911643
* JCyL: 14354

 |
Fachada principal (occidental).
A **igrexa de Santa María de Caleiro** é a igrexa parroquial de Caleiro, no concello de Vilanova de Arousa. Conserva en bo estado elementos arquitectónicos románicos, destacando a súa ábsida semicircular.

Historia
--------

A primeira referencia documental consiste nunha doazón que fixo Ramiro Muñiz á Catedral de Santiago no ano 1114 e onde se cita a vila *callerii* en relación a este templo.

En 1588 Pedro de Otero fundou a Capela do Cristo, e en 1754 construíuse outra capela acaroada á nave.

Descrición
----------

### Exterior

Ábsida semicircular.
Porta occidental.
Detalle dos canzorros.
Pouco se conserva sen alterar da fábrica románica. Destaca o bo estado en que chegou ata os nosos días a súa ábsida semicircular. No centro ábrese unha ventá semicircular cegada na actualidade. No lado setentrional unha sancristía moderna acaroada á ábsida.

A ábsida reproduce as formas da Igrexa de San Martiño de Sobrán sendo este un resultado menos refinado que o do veciño templo. Pode datarse a obra no terceiro cuarto do século XII.

O beiril é de covixa en caveto con canzorros de temas moi variados.

A ábsida únese á nave por medio dun cóbado a modo de estribo unido a un tramo recto a modo de contraforte rectangular que se une co hemiciclo.

Na nave tamén se conservan algúns canzorros no extremo do muro sur.

No muro testeiro da nave ábrese unha seteira rectangular. No muro piñón unha cruz á que lle falta o carneiro. A cruz é patada e dos seus ángulos saen os brazos dunha cruz de Santo André, todo rodeado por dous círculos concéntricos.

A carón da igrexa consérvase un cruceiro de principios do século XX, apoiándose en catro chanzos, con pedestal e vara octogonal.

### Interior

O arco triunfal é de medio punto dobrado en aresta viva, apoiándose nun par de columnas entregas. Paralelo un arco faixón de idéntica feitura pero apoiado en columnas acaroadas. As columnas con basas de perfil ático, con fustes de sete tambores, capiteis de follas anchas e grosas. A media altura unindo as columnas de ambos os arcos unha imposta cunha fila de billetes.

A ábsida cóbrese con bóveda de canón e a da nave con bóveda de forno.

A Capela do Cristo dos Crespo, de finais do século XVI, é de planta rectangular e cóbrese con bóveda estrelada, decorada con medallóns nas claves e ménsulas con forma de bustos no arranque dos nervios.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Igrexa de Santa María de Caleiro Modificar a ligazón no Wikidata*** |

### Bibliografía

* Bango Torviso, Isidro Gonzalo (1979). *Arquitectura románica en Pontevedra*. *Fundación Pedro Barrié de la Maza*. ISBN 84-300-0847-0.

### Outros artigos

* Arquitectura románica

### Ligazóns externas
Coordenadas: 39°20′25″N 2°32′17″O﻿ / ﻿39.34028, -2.53806

Costa de Magaluf
**Magaluf** é unha localidade turística española situada no termo municipal de Calvià, na illa balear de Mallorca. É fronteiriza ao norte coa zona residencial Sa Porrassa, ao leste coa localidade turística de Palmanova, ao oeste coa zona residencial Sol de Mallorca e, ao sur coa baía de Magaluf e o seu illote, o coñecido como Sa Porrassa. A súa poboación en 2013 era de 4.363 habitantes.

No seu interior áchanse unhas vellas salinas coñecidas como «Ses Salines des Salobral», xa desecadas case por completo. Tamén é un dos núcleos de poboación que forman parte do armazón do Paseo Calvià, un paseo peonil ao que se considera como o «Pulmón verde» do municipio.

A localidade consiste nun complexo turístico que contén unha praia de 1.600 metros de longo por sesenta de ancho. Posúe un centenar de hoteis, hostais e apartamentos, ao redor de douscentos bares, restaurantes, tendas e clubs nocturnos. Aproximadamente o 95% dos seus visitantes son de orixe británica, sendo o resto de diversas nacionalidades, con maior porcentaxe de escandinavos. Ao ser unha zona con ampla actividade lúdica e musical durante a noite, existe afluencia de visitantes de orixe irlandesa, procedentes da localidade turística de Santa Ponça, e tamén desde a súa veciña Palmanova.

Notas
-----

1. ↑  "Playa de Magaluf" (en castelán). Arquivado dende o orixinal o 07 de agosto de 2009. Consultado o 19 de xuño de 2019.
2. ↑  Zettagroup. "Magaluf Tourist Information" (en inglés). Arquivado dende o orixinal o 19 de xuño de 2019. Consultado o 19 de xuño de 2019.

|  |  |
| --- | --- |
|  | Wikimedia Commons ten máis contidos multimedia na categoría:  ***Magaluf***  |
**Magdalena Álvarez Arza**, nada en San Fernando (Cádiz) o 15 de febreiro de 1952, foi ministra de Fomento de España. É deputada do PSOE no Congreso dos Deputados pola provincia de Málaga. Foi Conselleira de Economía da Xunta de Andalucía.

Traxectoria
-----------

Inspectora de Facenda e conselleira de Economía e Facenda da Xunta de Andalucía desde agosto de 1994 ata o pasado mes de febreiro de 2010, Álvarez Arza é doutora cum laude en Ciencias Económicas e Empresariais pola Universidade Complutense de Madrid.

Álvarez Arza, foi profesora de Economía na Universidade Nacional a Distancia, UNED (1977-1990); na Escola de Prácticas Xurídicas de Málaga (1981-1989); e no Instituto de Estudos Fiscais (1981-1989).

En 1979 accedeu por oposición ó Corpo de Inspectores de Finanzas do Estado e desde entón estivo ligada laboralmente á Administración Tributaria.

De feito, foi inspectora xefe da Delegación de Facenda de Málaga (1987-1989), directora xeral de Incentivos Económicos Rexionais (1989-1993) e directora do Departamento de Inspección Financeira e Tributaria da Axencia Estatal de Administración Tributaria, cargo do que se atopa en excedencia.

No ámbito político, Álvarez Arza foi deputada autonómica andaluza por Málaga ata que en agosto de 1994 foi nomeada conselleira de Economía e Facenda da Xunta de Andalucía e incorporouse como independente ó segundo Gabinete do presidente andaluz, Manuel Chaves.

Durante esa etapa foi un dos membros do Executivo rexional máis prexudicado pola situación política andaluza, xa que ningún dos dous orzamentos da Xunta que elaborou o seu departamento foi aprobado polo Parlamento.

En 1996, tralas eleccións autonómicas, foi confirmada por Chaves no seu cargo, desde o que traballou especialmente no pago da débeda histórica a Andalucía e o financiamento autonómico.

Nas seguintes autonómicas, en marzo do 2000, Chaves mantívoa á fronte da consellería de Economía e Facenda de Andalucía para facer fronte á sexta lexislatura andaluza.

Ante as últimas Eleccións Xerais do 14 de marzo do 2004, encabezou a candidatura socialista ó Congreso por Málaga, á vez que formou parte do "Comité de Notables", formado por José Luis Rodríguez Zapatero para que o apoiasen na súa candidatura á Presidencia do Goberno.

Pouco antes desas eleccións, en xaneiro, Álvarez Arza -casada e cunha filla- foi elixida presidenta da Mesa da Conferencia Política socialista.

|  |  |  |
| --- | --- | --- |
| Predecesor:**Francisco Álvarez Cascos** |  **Ministra de Fomento** 2004-Actualidade | Sucesor:**No cargo** |

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Magdalena Álvarez Modificar a ligazón no Wikidata*** |

|  |  |
| --- | --- |
|  | A Galicitas posúe citas sobre:  ***Magdalena Álvarez*** |

### Ligazóns externas

* Ficha no Parlamento Europeo Arquivado 12 de setembro de 2019 en Wayback Machine. *(en castelán)*

|  |  |
| --- | --- |
| Control de autoridades | 
* Wd: Q270883
* WorldCat
* VIAF: 87757284
* BNE: XX882392
* GEC: 0279532
* GND: 1195761856
* ISNI: 0000 0000 7978 9446

 |
Cirurxiáns realizando unha **intervención laparoscópica** de estómago.
A **laparoscopia** ou **laparoscopía** é unha técnica cirúrxica que permite a visión da cavidade pelviabdominal coa axuda duns dispositivos ópticos, introducidos a través de pequenas incisións na parede abdominal. A través dunha pequena incisión, a fibra óptica transmite luz que ilumina a cavidade, mentres que se observan as imaxes do interior cunha cámara conectada á mesma lente. O aparello empregado denomínase torre de laparoscopia, ou simplemente laparoscopio. É unha técnica complexa que require que o cirurxián teña experiencia.

Esta técnica é menos invasiva, e oferta unha vantaxe respecto da cirurxía aberta, que era a técnica empregada neste tipo de cirurxias antes da chegada da cirurxía laparoscópica.
Así, a laparoscopia ten dous obxectivos:

* O **diagnóstico laparoscópico**, empregado cando non se puido establecer o diagnóstico con outras técnicas.
* A **cirurxía laparoscopia**, empregada en intervencións como a colecistectomía.

|  |  |
| --- | --- |
| Control de autoridades | 
* Wd: Q675754
* BNCF: 26385
* EBID: ID
* JSTOR: laparoscopy
* LCCN: sh91002791
* MAG: 2780047204
* NDL: 00563624
* PSH: 12735

 |

|  |  |
| --- | --- |
| Identificadores | 
* eMedicine: 1848486
* MeSH: D010535
* MeSH: E01.370.388.250.520
* NCIt: C16969
* UMLS: C0031150

 |
Alegoría do inverno no pazo de Lóngora.
O **inverno** é unha das catro estacións do ano das zonas temperadas. Comeza ó remate do outono, no hemisferio norte o día 21 de decembro e remata o 20 de marzo, para dar paso á primavera. A característica astronómica é que nese período o ángulo formado pola liña Terra-Sol e centro da Terra-Polo Norte pasa do mínimo (23º 26', solsticio de inverno) a 90º (equinoccio de primavera). En Galicia caracterízase principalmente pola importante baixada das temperaturas, o que unido ás altas precipitacións dan lugar a habituais neves en zonas de certa altitude.

Na astronomía chinesa (e doutros países asiáticos), considérase que o inverno comeza arredor do 7 de novembro, co *Jiéqì*, coñecido como 立冬 *lì dōng*, "establecemento do inverno".[]

Galería de imaxes
-----------------

* Inverno, óleo de Alexej Kondratjewitsch Sawrassow.Inverno, óleo de Alexej Kondratjewitsch Sawrassow.
* Inverno na parroquia de Rianxo.Inverno na parroquia de Rianxo.

Véxase tamén
------------

### Outros artigos

|  |  |
| --- | --- |
|  | Commons ten máis contidos multimedia sobre:  ***Inverno*** |

* Primavera
* Verán
* Outono

|  |  |
| --- | --- |
| Control de autoridades | 
* Wd: Q1311
* AAT: 300133101
* BNCF: 14408
* BNF: 119541709
* BRE: 2878743
* EBID: ID
* GND: 4066326-7
* JSTOR: winter
* LCCN: sh85147029
* NDL: 00563812
* NKC: ph273318

 |

---

|  |  |
| --- | --- |
| Este artigo tan só é un bosquexo |  *Este artigo sobre ciencias é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Majulah Singapura** (en malaio: *Adiante Singapur* ou *Singapur pode progresar*), é o himno nacional da República de Singapur dende 1959.

Letras
------

### En malaio

**MAJULAH SINGAPURA**

Mari kita rakyat Singapura
Sama-sama menuju bahagia
Cita-cita kita yang mulia
Berjaya Singapura
Marilah kita bersatu
Dengan semangat yang baru
Semua kita berseru
Majulah Singapura
Majulah Singapura
Marilah kita bersatu
Dengan semangat yang baru
Semua kita berseru
Majulah Singapura
Majulah Singapura
### En galego

**ADIANTE SINGAPUR**

Vide, compañeiros de Singapur
Avancemos xuntos cara a ledicia
Cara a nosa nobre aspiración
Grandiosa Singapur
Adiante, unámonos
Nun novo espírito
Xuntos proclamamos
Adiante Singapur
Adiante Singapur
Adiante, unámonos
Nun novo espírito
Xuntos proclamamos
Adiante Singapur
Adiante Singapur

Véxase tamén
------------

### Outros artigos

* Singapur
* Escudo de Singapur

| * v
* c
* e
Himnos nacionais de Asia |
| --- |
| 
* Afganistán
* Arabia Saudita
* Bahrain
* Bangladesh
* Bután
* Brunei
* Camboxa
* Casaquistán
* China
* Corea do Norte
* Corea do Sur
* Emiratos Árabes Unidos
* Filipinas
* Iemen
* India
* Indonesia
* Irán
* Iraq
* Israel
* Kuwait
* Laos
* Líbano
* Malaisia
* Maldivas
* Mongolia
* Myanmar
* Nepal
* Omán
* Paquistán
* Palestina
* Qatar
* Kirguizistán
* Singapur
* Siria
* Sri Lanka
* Tailandia
* Taiwán
* Taxiquistán
* Turcomenistán
* Uzbekistán
* Vietnam

 |

|  |  |
| --- | --- |
| Control de autoridades | 
* Wd: Q209973
* MusicBrainz: ID

 |
**José Pardo Gayoso**, nado na Coruña o 25 de marzo de 1904 e finado en Houston o 8 de setembro de 1978, foi un médico e político galego.

Traxectoria
-----------

Alejandro Viana con José Pardo Gayoso e a súa dona, con ocasión dunha sesión de Cortes no exilio en 1945.
Fillo de Alejandro Pardo Laborde. Fixo o bacharelato no Instituto da Coruña. Estudou Medicina na Universidade de Santiago de Compostela e na Universidade de Valladolid, onde rematou os estudos en 1925. Ingresou na Escola Nacional de Sanidade en 1927, e foi inspector provincial de Sanidade en Teruel e Cáceres. Tivo unha bolsa da Fundación Rockefeller para estudos de pediatría social. En 1932 dirixiu o consello local de Acción Republicana de Teruel, logo ingresou en Izquierda Republicana. Nas eleccións de febreiro de 1936 foi elixido deputado por Izquierda Republicana por esa provincia. Foi nomeado de subdirector da Sección Central de Hixiene Materno-Infantil da Dirección Xeral de Sanidade. Ao remate da guerra civil exiliouse en Venezuela, onde desempeñou traballos como pediatra do Ministerio de Asistencia Social en Mérida, Andes, Maracaibo e no Hospital de Trujillo, onde foi director da Revista de la Sociedad Médica de Trujillo. Revalidou os estudos de Medicina na Universidade Central de Caracas e abriu consulta como médico privado en Caracas. Regresou a España, pero faleceu nos Estados Unidos logo dunha intervención cirúrxica. E autor de libros e artigos médicos.

Obras
-----

* "La lepra y el niño", en *Semana de la Lepra, 1941* (1943) Caracas: Editorial Bolívar, 75-86.

Notas
-----

1. ↑  *La Voz de Galicia*, 10-12-1927, p. 1.

Véxase tamén
------------

### Bibliografía

* Simón Lorda, David (2010). "Os nomes do exilio (médico, republicano, galego)" (PDF). *Cadernos de Atención Primaria* **17**: 264–270. Consultado o 1o de xuño de 2021.

### Ligazóns externas

* Ficha no Repertorio biobibliográfico do exilio galego

|  |  |
| --- | --- |
| Control de autoridades | 
* Wd: Q87959838
* WorldCat
* VIAF: 864159234255303371100
* Arquivo Histórico de Deputados (1810-1977): 85160

 |
A **Maker Faire Galicia** é un evento onde durante uns días se reúnen[*onde?*] tanto persoas expertas, como afeccionadas e interesadas no mundo do "Faino ti mesmo" ou DIY (*Do It YourSelf*, en inglés), no que mediante o uso de software e hardware de fontes abertas (open source, en inglés) poden realizar creacións técnicas que aúnan as Artes, as Ciencias, a Enxeñería e a Artesanía, que deriva da filosofía educativa STEAM en inglés (Science, Technology, Engineering, Arts and Maths), na que se combinan as diferentes ramas técnicas e artísticas para impulsar a creatividade e acadar un maior coñecemento e aproveitamento dos recursos dispoñibles.

O DIY oriéntase, por unha banda, ás fontes abertas e, por outra banda, ao autodidactismo, aínda que tamén fomenta a creación en grupo (DIWO, Do It With Others, Faino Con Outros, en inglés).

A Maker Faire de Galicia comezou no ano 2015[*onde?*] como unha mini Maker, logrando cos anos obter a categoría de Feira Maker e chegando en 2021 a ser unha das Maker Faire máis grandes de Europa.

Notas
-----
**José Maroño Calvo**, nado en Santiago de Compostela o 12 de novembro de 1907 e finado na mesma cidade o 3 de decembro de 1936, foi un sindicalista e político galego.

Traxectoria
-----------

Fillo de Benito Maroño Nováis e Josefa Calvo Hermida e irmán de Manuel Maroño Calvo. Tipógrafo no diario *El Compostelano*. Militante das Juventudes Socialistas. Co golpe de Estado do 18 de xullo de 1936 formou parte do Comité Executivo da Fronte Popular de Compostela. Foi detido polo artilleiro José María Iglesias Calvo e un compañeiro cando ían deter a Santiago Suárez Campos, que denunciou a Maroño no momento da detención. Conducido aos calabozos de Raxoi, foi xulgado no consello de guerra contra os doce membros do Comité da Fronte Popular o 19 de novembro e condenado á pena de morte. Fusilárono nas inmediacións do cemiterio de Boisaca o 3 de decembro de 1936 co seu irmán Manuel Maroño Calvo, Modesto Pasín Noya, Fernando Domínguez Caamaño, Luís Martínez Nouche, Francisco Ponte Ces, Rafael Pardo Carmona, Rafael Frade Peña, Luis Rastrollo González e José Germán Fernández.

Notas
-----

1. ↑  García Ferreira, Rafael (2018). "Violencia golpista en Santiago de Compostela. Verdugos, lóxicas e espazos (1936-1946)". *Golpistas e verdugos de 1936. Historia dun pasado incómodo*. Vigo: Galaxia. ISBN 978-84-9151-369-8.
2. ↑  *El Eco de Santiago*, 19-11-1936, p. 2.
3. ↑  *El Eco de Santiago*, 3-12-1936, p. 3.

Véxase tamén
------------

### Bibliografía

* Vieites Torreiro, Dolores (2001). *Manuel Maroño Calvo: Maroño o boó*. Santiago de Compostela: Fundación Luís Tilve. ISBN 84-923747-9-9.
* Vieites Torreiro, Dolores (2007). "Manuel Maroño Calvo: Socialista compostelán". *Claridade* (Fundación Luís Tilve). setembro (Especial homenaxe): 57–64. Consultado o 28 de xaneiro de 2021.

### Ligazóns externas

* 

* José Maroño Calvo na páxina web *Nomes e Voces*.

|  |  |
| --- | --- |
| Control de autoridades | 
* Wd: Q110287332
* DSBE: 12240\_marono-calvo-jose

 |
Os **Inérmidos** (Inermiidae) son unha familia de peixes mariños incluída na orde dos Perciformes. Distribúense por augas tropicais do Atlántico occidental.

Características
---------------

Non teñen dentes nas mandíbulas nin no vómer nin no padal. Presentan dous grandes poros submaxilares. Mandíbula superior moi protáctil.

Dúas aletas dorsais: a primeira con 10-19 espiñas e a segunda con dúas ou ningunha espiña e 10 radios brandos; a aleta anal con tres espinas e 8-10 radios brandos. Caudal profundamente furcada.

A lonxitude máxima descrita é de 25 cm.

Forman bancos que se alimentan de plancto en augas abertas, pero á hora de reproducirse son peláxicos.

Clasificación
-------------

Só ten dous xéneros cunha especie cada un:

* Xénero *Emmelichthyops*:
	+ *Emmelichthyops atlanticus* (Schultz, 1945)
* Xénero *Inermia*:
	+ *Inermia vittata* (Poey, 1860)

Véxase tamén
------------

### Ligazóns externas

|  |  |
| --- | --- |
|  | Wikispecies posúe unha páxina sobre:  ***Inérmidos*** |

* Taxonomía FishBase *(en inglés)*
* Taxonomía ITIS*(en inglés)*

|  |  |
| --- | --- |
| Control de autoridades | 
* Wd: Q2735021
* EBID: ID

 |

|  |  |
| --- | --- |
| Identificadores taxonómicos | 
* Fossilworks: 355385
* GBIF: 9669
* IRMNG: 119233
* ITIS: 553220
* WoRMS: 151457

 |
A **illa Mezhdusharski**  (en ruso, остров Междушарский; *Ostrov Mezhdusharskiy*) é unha pequena illa do arquipélago de Nova Zembla, localizada no ártico de Rusia, en augas do mar de Barents.

Administrativamente a illa, como todo o arquipélago, pertence ao Óblast de Arkhanguelsk, Federación Rusa.

Xeografía
---------

A illa está moi próxima á costa occidental da illa Yuzhny, a apenas 2 km das súas beiras, nunha ampla baía en que está situado o maior asentamento de Nova Zembla, Belushya Guba. A baía é unha zona de moitos baixíos, con moitas pequenas illas e illotes, como Sobachly, Kruglvy ou Tertyre. A illa Mezhdusharskiy ten 742 km².

A vexetación da illa é en gran parte de tipo tundra.

Historia
--------

Os nenets foron o pobo que orixinalmente poboou o arquipélago de Nova Zembla. As illas son coñecidas polos rusos desde os séculos XI e XII, cando os seus comerciantes visitaban a rexión de Novgorod. A procura polos europeos dunha ruta comercial cara ao Oriente, a Ruta do Mar do Norte, levou a iniciar a exploración do arquipélago en 1553, coa fracasada expedición británica de Hugh Willoughby e Richard Chancellor.

Os primeiros navegantes occidentais ao arquipélago foron os holandeses, que nas varias expedicións en que participou Willem Barents (1594-97), cartografaron e puxeron moitos dos nomes dos accidentes xeográficos das illas (cabos, golfos, baías e penínsulas), aínda que no século XIX moitos deles foron cambiados, aínda que permanecen algúns.

En 1955, os descendentes dos nenets e os residentes de todas as aldeas e asentamentos de Nova Zembla, foron agrupados no campamento de Lagernojela, na costa norte de illa Yuzhny. En novembro de 1957, foron deportados ao continente xa que todo o arquipélago designouse como área de proba para os ensaios nucleares (o primeiro dos cales tivo lugar antes das deportacións).

Notas
-----

1. ↑  pxweb2.stat.fi Arquivado 01 de outubro de 2007 en Wayback Machine..
2. ↑   waste-safety/north-test-site-final.pdf.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Mezhdusharski Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q957061
* WorldCat
* VIAF: 8291148574369724430007
* BRE: 2199971
* GeoNames: 527280
* OSM: 2138625

 |
**Illa Pelícano** é unha illa deshabitada na esquina suroeste das Illas Virxes Británicas no Caribe. Atópase inmediatamente ao norte da illa Norman, ao suroeste de Illa Peter. Atópase ao leste da illa Flanagan na esquina sueste das Illas Virxes Estadounidenses.

Os cantíls rochosos do suroeste da illa mergúllanse no mar, os amarres do Parque Nacional convérteno nun popular centro de snorkel e mergullo. É perfectamente posible desembarcar dun barco nos outros lados da illa, aínda que non hai moito que ver.

Nalgunhas listas máis antigas, a illa de Pelícano denomínase **Witch Island**, do mesmo xeito que a illa Flanagan. Esta confusión pode estar relacionada cunha falta de aclaración previa a 1977 sobre se Flanagan formaba parte das illas danesas (agora estadounidenses) ou das Illas Virxes Británicas.

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Pelícano, Illas Virxes Británicas*** |

### Ligazóns externas
Exemplo de inversión de *Das wohltemperierte Klavier* de Bach.
En música, a palabra **inversión** describe certos tipos de cambios de intervalos, acordes, voces (en contrapunto) e melodías. En cada un destes casos, "inversión" ten un significado distinto pero relacionado. O concepto de inversión tamén xoga un papel importante na teoría de conxuntos musicais.

Inversión de intervalos
-----------------------

A inversión de intervalos é a acción de modificar un intervalo musical xa construído. Realízase deixando unha nota constante ou tida, e subindo ou baixando unha oitava a outra nota. Deste xeito, o unísono pasa a ser oitava. Isto dá como resultado o cambio dun intervalo por outro. Tamén se debe ter en conta que unha terceira maior pode converterse nunha sexta menor se este se invirte, do mesmo xeito que se unha terceira menor, a súa inversión é unha sexta maior, o mesmo coas segundas e sétimas. Exemplo para mellor comprensión: unha sexta menor é *mi e do* e se a tocamos en *do e mi* queda como la maior.

Inversión en contrapunto
------------------------

Dúas melodías combinadas entre si en contrapunto poden ser mutuamente invertidas colocando a superior (a máis aguda) como inferior e viceversa.
Un contrapunto que conserva o seu sentido musical logo da inversión chámase contrapunto trocado, trocable ou invertible e constitúe a materia prima de, por exemplo, a fuga.

Inversión de melodías
---------------------

Unha melodía illada pode ser modificada en todos os seus sucesivos intervalos, invertindo o ascendente por un igual descendente, e viceversa. Desta maneira, un intervalo ascendente de terceira menor (por exemplo re-fa) ao ser invertido é substituído por un intervalo ascendente tamén de terceira menor (neste caso si-re) ou por un intervalo descendente de sexta maior, que reproduce as mesmas notas pero cara ao agudo.
Unha melodía invertida desa maneira denomínase "inversión" da orixinal, e no sistema dodecafónico abréviase cun I.

Inversión de acordes
--------------------

* Acorde de la menor en primeira inversión.
* Acorde de sol maior en segunda inversión.
* Acorde de fa maior en segunda inversión.
* Acorde de do maior en estado fundamental.

En harmonía dise que un acorde (é dicir, un grupo de tres ou máis notas distintas) é unha inversión doutro acorde en "posición fundamental" (ou sexa, que ten o baixo na nota fundamental do acorde), se as notas do acorde seguen sendo as mesmas pero noutra posición, e a nota do baixo non é a nota fundamental do acorde.

Por iso fálase de "primeira inversión" (cando o baixo se atopa no terceiro grao), "segunda inversión" (co baixo na quinta) e —no caso dos acordes con sétima— "terceira inversión" (co baixo na sétima).

|  |  |
| --- | --- |
| Control de autoridades | 
* Wd: Q137685
* BRE: 2674675
* EBID: ID

 |
O **Instituto Nacional de Estatística e Informática** (**INEI**) é un órgano con autonomía técnica e xestionariamente do Estado peruano que dirixe os sistemas nacionais de estatística e de datos deste país. É o encargado dos censos de poboación, de vivenda, de empresas etc.

Sedes do INEI
-------------

* Departamento de Lima (Sede Nacional)

Av. General Garzón 654 - Jesús María

* Departamento de Lima

Jr. Hernan Velarde 275 - Lima Cercado

* Departamento de Amazonas

Jr. Amazonas 417 - Chachapoyas

* Departamento de Ancash - Huaraz

Campamento Vichay S/N - Huaraz

* Departamento de Ancash - Chimbote

Av. José Pardo 200

* Departamento de Apurímac

Apurimac 120 - Abancay

* Departamento de Arequipa

Santo Domingo 103, Ofic.412

* Departamento de Ayacucho

Jr. Callao 226

* Departamento de Cajamarca

Jr. Comercio 629

* Departamento de Cuzco

Av. El Sol 272

* Departamento de Huancavelica

Av. Celestino Manchego Muñoz 305

* Departamento de Huánuco

28 de julio 835

* Departamento de Ica

Av. Municipalidad 209-213

* Departamento de Junín
* Rúa Real 601- 615 - Huancayo
* Departamento de La Libertad

Av. España 1800 - 1er. Piso - Trujillo

* Departamento de Lambayeque

Av. Balta Nº 658, 1er.Piso - Chiclayo

* Departamento de Loreto

Putumayo 173 - Iquitos

* Departamento de Madre de Dios

Jr. Arequipa 281 - Puerto Maldonado

* Departamento de Moquegua

Rúa Ayacucho 387, 2do. Y 3er.Piso

* Departamento de Pasco

Centro Comercial Edif. Nº 4 Ofic. Nº3 San Juan 2do. Piso - Cerro de Pasco

* Departamento de Piura

Av.Los Tallanes S/N, Urb.San Eduardo - El Chipe

* Departamento de Puno

Rúa Lima 531

* Departamento de San Martín-Moyobamba

Jr. Callao 510

* Departamento de San Martín-Tarapoto

Augusto B. Leguía 312 - Tarapoto 

* Departamento de Tacna

Jr. San Martín 520

* Departamento de Tumbes

Km.1 Panamericana Norte

* Departamento de Ucayali

Jr. Tacna 865 - Pucallpa

Véxase tamén
------------

### Outros artigos

* Ubigeo

### Ligazóns externas

* Sitio oficial do INEI Arquivado 12 de abril de 1997 en Wayback Machine.

|  |  |
| --- | --- |
| Control de autoridades | 
* Wd: Q793736
* WorldCat
* VIAF: 169745293
* BNF: 14496165k
* ISNI: 0000 0001 2207 2089
* LCCN: nr91004836
* SUDOC: 102082375

 |
O **Instituto de Estudos Chairegos**, tamén coñecido como **IESCHA**, é unha organización chairega fundada a mediados do ano 2000 que ten como obxectivos a investigación, o estudo, a conservación, a defensa e máis a difusión da cultura galega, poñendo especial atención a todo canto teña que ver coa lingua, a historia e as tradicións de Galiza, e facendo así mesmo fincapé naquilo relacionado coa Terra Chá.

> 
> 
> *Téimase nunha ampla concepción cultural que conxugue investigación científica actual e respecto polas tradicións, formulando un proxecto sociocultural que busca revalorizar o papel da nosa bisbarra no conxunto da cultura galega.*
> IESCHA
> 

O presidente da Xunta Xestora que creou o IESCHA foi Manuel Roca Cendán; os presidentes foron, por orde cronolóxica: Xosé M. Felpeto Enríquez, José Luís Novo Cazón, Manuel Castro Santamariña e Marisa Barreiro Mejuto -que é a actual presidenta-.

Véxase tamén
------------

### Ligazóns externas

* Páxina web do IESCHA
**Kenneth Todd "Hock" Ham**, nado en Plainfield (Nova Jersey), o 12 de decembro de 1964, é un astronauta estadounidense retirado que formou parte das misións STS-124 e STS-132.

Traxectoria
-----------

Ham graduouse en enxeñería aeroespacial pola Academia Naval dos Estados Unidos en 1987 e é máster en enxeñería aeronáutica pola Escola Naval de Posgraduados en 1996.

Foi seleccionado pola NASA en xuño de 1998. Participou nas misións STS-124 e STS-132 e pasou un total de 25,53 días no espazo. Deixou a axencia en xuño de 2012.

Notas
-----

1. 1 2 3  Mark Wade (2020). "Ham, Kenneth Todd" (en inglés). Consultado o 7 de maio de 2020.
2. 1 2 3  NASA, ed. (xuño de 2012). "KENNETH T. HAM (CAPTAIN, USN) NASA ASTRONAUT (FORMER)" (PDF) (en inglés). Consultado o 7 de maio de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kenneth Ham***  |

### Outros artigos

* STS-124
* STS-132

|  |  |
| --- | --- |
| Control de autoridades | 
* Wd: Q260217
* NASA: ham

 |
O **Khimik Voskrenensk** (en ruso **Химик Воскресенск**), tamén coñecido como **Moscova Hockey Club Khimik**, é un equipo de hóckey sobre xeo da cidade de Voskresensk, Óblast de Moscova (Rusia). Xoga os seus partidos como local no Pazo de Xeo Podmoskovie, un pavillón con capacidade para 4.500 espectadores e que anteriormente era coñecido como Khimik Sports Palace.

Este equipo non debe confundirse co HC Atlant Moscow, equipo que se trasladou e polo que foi substituído no 2005. Debido a que era un equipo de expansión, foi relegado á Vysshaya hokkeinaya liga antes do seu éxito na tempada 2007-08 e o seu ascenso á KHL, na que competiría durante un ano.

En xullo de 2009 o equipo declarouse en bancarrota. Sen embarbo posteriormente informouse de que o equipo xogaría na Vysshaya hokkeinaya liga na tempada 2009-10. O equipo non foi aceptado a tempada 2010-2011|11]] na VHL e os órganos de xestión da liga propuxéronlle un paro dun ano ao club. A directiva do club decidiu participar na MHL na tempada 2010–11 baixo o nome de **MHC Khimik**.

Palmarés
--------

* **1 Vysshaya hokkeinaya liga:** 2008

Notas
-----

1. ↑  "Game over for chemists". Arquivado dende o orixinal o 24 de xullo de 2009. Consultado o 24 de maio de 2012.
2. ↑  Хоккей: "Химик" будет играть в высшей лиге
3. ↑  Контуры Высшей лиги

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |


|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Ligazóns externas

* Sitio web oficialArquivado 07 de febreiro de 2009 en Wayback Machine.
Portada da igrexa.
A **igrexa de San Salvador de Vilar de Donas** é a igrexa parroquial de Vilar de Donas, parroquia do concello lugués de Palas de Rei, polo que transita o Camiño Francés a Santiago. Foi declarado Monumento Histórico Artístico no ano 1931.

Orixinariamente foi unha igrexa monástica. A fundación do mosteiro atribúeo a tradición a unhas donas (representadas nas pinturas góticas da capela maior), co que se explicaría o topónimo. En realidade, o seu fundador foi Arias Pérez de Monterroso, a mediados do século XII.

Descrición
----------

### Exterior

É de planta de cruz latina, e na cabeceira tres ábsidas semicirculares. A portada principal adórnase con arcos de medio punto con axadrezados (datados cara ao ano 1230). A portada enmárcase entre contrafortes e un beirado con arquiños sostidos por canzorros. Na cornixa consérvanse tres imaxes: unha Virxe gótica co Neno, un San Miguel e un San Bartolomeu. Son de destacar as ferraxes das portas, conformando parellas de barras en forma de C rematadas en palmas coetáneas do edificio.

### Interior

Interior da Igrexa.
A nave principal cóbrese con tellado de madeira a dúas augas, igual que o brazo norte do cruceiro, o brazo sur cóbrese con bóveda de canón rebaixado e o cruceiro cóbrese con bóveda de crucería cuadripartita.

Accédese á **capela maior** a través dun triplo arco. Esta decórase con pinturas góticas de tempos do rei Xoán II. No brazo norte do cruceiro destaca un baldaquino en pedra e un retablo tamén en pedra que representa a Misa de San Gregorio.

No interior atópanse os sepulcros de Fernán Ares Noguerol, de 1378, o de Santiago Pérez de Ulloa, cabaleiro da Orde de Santiago falecido no ano 1410

Galería de imaxes
-----------------

*Artigo principal**:* Galería de imaxes da igrexa de Vilar de Donas.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Panorámica da igrexa |
| Panorámica da igrexa  |

|  |
| --- |
| Ábsidas da igrexa |
| Ábsidas da igrexa  |

|  |
| --- |
| Vista xeral |
| Vista xeral  |

|  |
| --- |
| Sepulcro |
| Sepulcro  |

|  |
| --- |
| Pezas do antigo mosteiro expostas no interior |
| Pezas do antigo mosteiro expostas no interior  |

|  |
| --- |
| Retablo en granito branco |
| Retablo en granito branco  |

|  |
| --- |
| Porta medieval |
| Porta medieval  |

|  |
| --- |
| Detalle das pinturas |
| Detalle das pinturas  |

 |

Notas
-----

1. ↑  Decreto de 3 de xuño de 1931. Gaceta de Madrid, do 4.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Igrexa de San Salvador de Vilar de Donas*** |

### Outros artigos

* Arquitectura románica.
* Mosteiros e conventos de Galicia.
* Camiño de Santiago

### Ligazóns externas

* Igrexa Monacal de San Salvador de Vilar de Donas en Turgalicia.
* www.celtiberia.net. Con imaxes do interior do templo
* Víctor López Lorente Arteguías.com

|  |  |
| --- | --- |
| Control de autoridades | 
* Wd: Q5410477
* WHC: 669-760

 |
**Kussondulola** é unha banda de reggae angolana residente en Portugal. O líder da banda é o angolano Janelo da Costa, que ademais de músico, tivo tamén unha carreira no fútbol, xogando entre outros clubs, no Inmortal Deportivo Club, principal club de Albufeira.

Traxectoria
-----------

En 1995, o grupo lanzou o seu primeiro álbum, *Tá-se Ben*, que incluía cancións como "Dança No Huambo" e "Perigosa", entre outras. Para promocionar o seu traballo, o grupo tocou en Vilar de Mouros, lanzou o disco en España e venceu no Prémio Banda Revelação dos Premios Blitz.

En 1998, lanzaron o álbum *Baza Não Baza*, seguido de *O Amor É... Bué* no ano 2001. En 2004, lanzaron o álbum *Cumué?,* que reúne os melores temas do grupo. O álbum *Survivor*, lanzado en 2005, inclúe varios duetos con nomes como Vitorino (en "Maria Tem Fé em Jah"), Kalú (en "Survive Todos os Dias"), Rui Reininho (en "Reggae no Porto"), Rui Veloso e Nanu (en "Viver Sozinho Não Quero") e Miguel Ângelo (en "Desastre Natural"). Kalaf, Sara Tavares, Sam, Dora e Sandra Fidalgo e Legalize son outros dos convidados do disco.

No ano 2006, lanzaron o álbum *Guerrilheiro*. Conmemoraron 15 anos de carreira cunha edición especial con temas inéditos e ao vivo, reunidos en dous discos de orixinais gravados en 2007, *Madié* e *Natalício*, e nunha edición ao vivo da Tour Mayombe 2006. Inclúe 40 temas entre inéditos, gravacións ao vivo, *dubs* e *riddims* en diferentes versións de varios éxitos da banda.

Xabarín Club
------------

Kussondulola colaborou en 1995 no programa de televisión *Xabarín Club* co tema "Tá-se ben na radio" e un videoclip de Ricardo Llovo. O tema formou parte da recompilación *A cantar con Xabarín*, unha serie de 5 CDs con cancións gravadas por grupos galegos, portugueses, africanos e casteláns. A serie foi recompilada en 2004 nos volumes VI e VII, un CD con 23 temas e un DVD con 48 videoclips.

Discografía
-----------

### Álbums de estudio

* *Tá-se Bem* (1995, EMI)
* *Baza Não Baza* (1998, EMI)
* *O Amor É... Bué* (2001, EMI)
* *Survivor* (2005, Som Livre)
* *Guerrilheiro* (2006, Zona Música)
* *Madié Natalício* (2007)

### Recompilacións

* *Cumué? - O Melhor dos Kussondulola* (2004, EMI)

### Álbuns ao vivo

* *Vive! Tens de Viver* (2002, Kussondulola - Edições Musicais)

Notas
-----

1. ↑  Afromix.org *Discografia de Kussondulola*
2. ↑  "A música do Xabarín: "Tá-se ben na radio"". *pasouoquepasou no YouTube*.
3. ↑  *A cantar con Xabarín* Arquivado 09 de outubro de 2017 en Wayback Machine. na web de Fol Música.
4. ↑  Myspace.com *Kussondulola - Discografia*

Véxase tamén
------------

### Ligazóns externas

* Kussondulola.com Arquivado 13 de maio de 2010 en Wayback Machine. *(en portugués)*

|  |  |
| --- | --- |
| Control de autoridades | 
* Wd: Q1352550
* Discogs: 1490870
* MusicBrainz: ID

 |
As terras checas emerxeran nos fins do século IX cando foran unificadas polos Premislides (*premyslids*). O reino de Bohemia foi unha potencia rexional con significado, máis conflitos relixiosos como as Guerras Hussitas do século XV e a Guerra dos Trinta Anos do século XVII foran devastadoras. Máis tarde, Bohemia caeu baixo a influencia dos Habsburgos e pasou a formar parte da Austria-Hungría.

Despois do colapso deste estado os checos e os seus veciños eslovacos xuntáronse e formaron a república independente de Checoslovaquia en 1918. Este xove país contiña unha minoría alemá de grandes dimensións, o que iría levar á disolución de Checoslovaquia cando Alemaña anexou a minoría por vía do Acordo de Múnic en 1938, e Eslovaquia tamén se separou. O resto do estado checo foi ocupado polos alemáns en 1939.

Despois da segunda guerra mundial, Checoslovaquia caeu na esfera de influencia soviética. En 1968, a invasión de tropas do Pacto de Varsovia puxo fin aos esforzos dos líderes do país para liberalizar o réxime e crear un "socialismo de rostro humano", durante a Primavera de Praga.

En 1989, Checoslovaquia recuperou a liberdade por vía dunha "Revolución de Veludo" pacífica. A 1 de xaneiro de 1993, o país dividiuse en dous pacificamente, conformando as repúblicas independentes checa e eslovaca.

A República Checa adheriuse á OTAN en 1999 e á Unión Europea no 2004.

|  |  |
| --- | --- |
| Control de autoridades | 
* Wd: Q212036
* EBID: ID
* PSH: 13914

 |
**Iniciativa Cidadá de Boiro** (IC Boiro) é un partido político de ámbito municipal de Boiro rexistrado o 13 de febreiro de 2003 e dirixido por Manuel Velo Velo que fora alcalde socialista entre 1983 e 1995 e que fora expulsado do PSOE en 2002. 

Nas eleccións municipais de 2003 logrou 1044 votos (9,04%) e un concelleiro, o propio Velo, o cal conformou un tripartito co BNG e o PSdeG e ocupou a segunda tenencia de alcaldía e a concellería de turismo. En setembro de 2006 Velo é expulsado do goberno tras diversas discrepancias. Nas eleccións seguintes, de 2007 pasou a 1175 votos (10,57%) e dous concelleiros, situándose na oposición e sen ser chave de goberno, dado que nacionalista e socialistas sumaron maioría por si sós. No 2011 baixou a 690 votos (6,37%) e un concelleiro. Isto, sumado á maioría absoluta lograda polo PP, supuxo que Velo non tomase posesión da súa acta de concelleiro e fose substituído por Begoña Díaz. 

Porén, Velo concorreu de novo como cabeza de lista no 2015, subindo a 958 votos (10,04%) e dous concelleiros, sendo a terceira forza política e superando por primeira vez ó PSdeG. No 2019 baixa a 692 votos (6,78%) e un concelleiro, sendo chave de goberno e votando a favor do candidato do PSdeG, xunto co resto de grupos de esquerda, José Ramón Romero García. Porén, este decidiu non establecer ningún pacto e gobernar en minoría, cousa na que Manuel Velo non concordaba, ante o cal, e sumado ó cansazo de tantos anos en política, propiciou a súa dimisión como concelleiro en marzo de 2021, sendo subsituído por José Antonio Castro García.

Notas
-----

1. ↑  "Rexistro de partidos políticos". Arquivado dende o orixinal o 30 de setembro de 2017. Consultado o 31 de maio de 2015.
2. ↑  ""Velo descarta que la expulsión del PSOE vaya a apartarle de la política", *La Voz de Galicia*, 17 de agosto de 2002". Arquivado dende o orixinal o 12 de marzo de 2016. Consultado o 31 de maio de 2015.
3. ↑  ""Deira y Velo escenifican la ruptura en el pleno", *El Correo Gallego*, 16 de setembro de 2006". Arquivado dende o orixinal o 08 de marzo de 2016. Consultado o 31 de maio de 2015.
4. ↑  ""Velo deja la política tras 32 años como edil en Boiro", *El Correo Gallego*, 28 de maio de 2015". Arquivado dende o orixinal o 09 de marzo de 2016. Consultado o 31 de maio de 2015.

Véxase tamén
------------

### Ligazóns externas

Web oficial de IC Boiro
**José Luis Mondelo García**, nado en Ourense en 1946, é un avogado e político galego.

Traxectoria
-----------

Avogado. Formou parte dos comités executivos de Alianza Popular en Ourense. Nas eleccións municipais de 1987 foi o número 3 da candidatura de Independentes de Galicia en Ourense e foi elixido concelleiro. O seu grupo apoiou ao socialista Manuel Veiga Pombo, pasando a formar parte do goberno xunto con este en decembro de 1987 e encargándose da área de persoal. Porén, acabaría abandoando o goberno por discrepancias e en setembro de 1990 encabezou unha moción de censura que lle outorgou a alcaldía, tras contar co apoio do PPdeG e o CDS. En 1991 encabezou a candidatura do Partido Galeguista sen lograr representación, correndo a mesma sorte en 1995 con Coalición Galega.

|  |  |  |
| --- | --- | --- |
| Predecesor:**Manuel Veiga Pombo** |  **Alcalde de Ourense** 1990-1991 | Sucesor:**Manuel Veiga Pombo** |

Véxase tamén
------------

### Outros artigos

* Eleccións municipais en Ourense

### Ligazóns externas

* "Una moción de censura deja a los socialistas sin la alcaldía de Orense", artigo en *El País*, 26 de setembro de 1990 *(en castelán)*.
* Entrevista, en *La Voz de Galicia*.
A **interferencia** é a recepción de dous ou máis sinais de fontes diferentes, isto é, a sobreposición de dúas ou máis ondas no mesmo punto no espazo, formando un novo padrón de onda. O termo reférese, usualmente, para a interferencia de ondas mutuamente coherentes, sexa porque teñen a mesma orixe ou porque teñan frecuencia igual ou semellante. Dúas ondas non monocromáticas serán apenas totalmente coherentes unha coa outra se tiveren exactamente o mesmo espectro de lonxitude de onda e a mesma diferenza de fase en cada unha das lonxitudes de onda que as constitúen.

A interferencia pode ser tanto construtiva como destrutiva, dependendo da fase dos sinais que se atopan. Se as ondas chegan en fase, a sobreposición é construtiva; en oposición de fase, a interferencia será destrutiva, levando á anulación da onda, se as amplitudes foren iguais.

---

|  |  |
| --- | --- |
|  |  *Este artigo sobre física é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q136980
* BNCF: 30806
* EBID: ID
* JSTOR: destructive-interference
* MAG: 163517525
* NDL: 00564966
* PSH: 3143

 |